als_Latn dik_Latn sag_Latn
Qëndroj dhe Fitoj në Napoli
Callejon: Ndihem shumë mirë te Napoli. Kam një kontratë dhe dua ta respektoj.
Politiko
E Mërkurë, 30 Korrik 2014 | 16:57
0 Komente.
Ofensivës nga Atletico Madrid, Jose Maria Callejon i ka mbyllur derën, ndërkohë që shprehu dashurinë e madhe që ndjen për napoletanët.
“Ndihem shumë mirë te Napoli. Kam një kontratë dhe dua ta respektoj. Shoqëria dhe trajneri besojnë te unë, duke më stimuluar më shumë për të ardhmen. Ndihem vërtet krenar dhe i lumtur që jam pjesë e kësaj skuadre”.
Sulmuesi spanjoll i ardhur te napoletanët një vit më parë nga Reali i Madridit foli më tej për aventurën e deritanishme në Itali.
“Kam kaluar një vit të rëndësishëm, por që nuk ishte i lehtë sepse ndryshova vend, mentalitet dhe mbi të gjitha duhet të mësohesha me një stil tjetër futbolli. Benitez më ka ndihmuar shumë në këtë aspekt dhe unë jam i kënaqur se si kanë shkuar gjërat deri më sot”.
Ndihet i përshtatur dhe si në shtëpi te Napoli, por cilat janë objektivat e Callejon për sezonin e ri që po afron?
“Dua të shënoj më shumë. Finalen e Championsit e ëndërrojnë të gjithë sepse është diçka unike, por më parë duhet të kalojmë në fazën e grupeve. Jemi ambiciozë dhe synojmë shumë këtë sezon, edhe pse e dimë që nuk do ta kemi të lehtë. Titulli në Serinë A është objektivi kryesor, të cilin e kërkojnë tifozët dhe i gjithë qyteti”.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn